
VENDIM

Nr.373, datë 6.5.2020
PËR CAKTIMIN E MINISTRISË SË BUJQËSISË DHE ZHVILLIMIT RURAL SI AUTORITET KONTRAKTOR PËR REALIZIMIN E PROCEDURËS SË PROKURIMIT, ME OBJEKT “MBROJTJEN E GËSHTENJËS NGA PARAZITI GRERËZA GALEFORMUESE DRYOCOSMUS KURIPHILUS HYMENOPTERA CYNIPIDAE”

Në mbështetje të nenit 100 të Kushtetutës, të pikës 3, të nenit 11, të ligjit nr.9643, datë 20.11.2006, “Për prokurimin publik”, të ndryshuar, të ligjit nr.105/2016, “Për mbrojtjen e bimëve”, të ligjit nr.9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të nenit 10, të ligjit nr.88/2019, “Për buxhetin e vitit 2020”, të ndryshuar, me propozimin e ministrit të Bujqësisë dhe Zhvillimit Rural dhe të ministrit të Turizmit dhe Mjedisit, Këshilli i Ministrave

VENDOSI:

1. Caktimin e Ministrisë së Bujqësisë dhe Zhvillimit Rural si autoritet kontraktor për realizimin e procedurës së prokurimit publik me objekt “Mbrojtjen e gështenjës nga paraziti grerëza Galeformuese (Dryocosmus Kuriphilus Hymenoptera: Cynipidae)”.

2. Ministria e Bujqësisë dhe Zhvillimit Rural ngarkohet për lidhjen e kontratës objekt prokurimi dhe monitorimin e zbatimit të kontratës. 
3. Ministria e Turizmit dhe Mjedisit, në bashkëpunim me Ministrinë e Bujqësisë dhe Zhvillimit Rural, monitoron respektimin e kërkesave teknike trajtuese të vendosura në zbatim të këtij procesi. 
4. Fondi për procedurën e prokurimit publik të përballohet nga buxheti i miratuar për vitin 2020, për Ministrinë e Bujqësisë dhe Zhvillimit Rural, nga zëri ‘Shpenzimi për mbrojtjen e bimëve”.
5. Ngarkohen Ministria e Bujqësisë dhe Zhvillimit Rural dhe Ministria e Turizmit dhe Mjedisit për zbatimin e këtij vendimi.
Ky vendim hyn në fuqi pas botimit në Fletoren Zyrtare.

